0369.xml
مورنے مورکل نے ٹیسٹ میں وکٹوں کی ڈبل سنچری مکمل کر لی
کولمبو ۔ 27 جولائی (اے پی پی) جنوبی افریقا کے فاسٹ باؤلر مورنے مورکل نے ٹیسٹ میں وکٹوں کی ڈبل سنچری مکمل کر لی، انہوں نے یہ اعزاز سری لنکا کے خلاف جاری دوسرے ٹیسٹ کی دوسری اننگز میں حاصل کیا۔ 29 سالہ مورکل دو سو ٹیسٹ وکٹیں حاصل کرنے والے جنوبی افریقا کے چھٹے باؤلر بن گئے ہیں۔ انہوں نے اتوار کو کولمبو ٹیسٹ کے چوتھے روز سری لنکا کے کتھروان وتھنگے کو آؤٹ کرکے وکٹوں کی ڈبل سنچری مکمل کی۔ وہ اب تک 58 ٹیسٹ کی 110 اننگز میں 30.08 کی اوسط سے 201 وکٹیں حاصل کر چکے ہیں۔ جنوبی افریقا کی جانب سے ٹیسٹ کرکٹ میں سب سے زیادہ وکٹیں حاصل کرنے کا اعزاز شان پولک کو حاصل ہے، انہوں نے 108 ٹیسٹ میں 421 وکٹیں حاصل کیں۔ مکھایا نتینی 390 وکٹوں کے ساتھ دوسرے، ڈیل سٹین 375 وکٹوں کے ساتھ تیسرے، ایلن ڈونلڈ 330 وکٹوں کے ساتھ چوتھے اور جیک کیلس 291 وکٹوں کے ساتھ پانچویں نمبر پر ہیں۔
APP
27.07.14
0369p.xml
مور کل ٹیسٹ وکٹوں کی ڈبل سنچری مکمل کرنے والے چھٹے پروٹیز بولر بن گئے
کولمبو(اسپورٹس ڈیسک) جنوبی افریقی پیسر مورن مور کل نے ٹیسٹ وکٹوں کی ڈبل سنچری مکمل کرلی،انھوں نے یہ سنگ میل سری لنکا کیخلاف دوسرے ٹیسٹ کے چوتھے دنمیزبان بیٹسمین کتھورون ویتھیانگے کو میدان بدر کر کے حاصل کیا ، مورکل نے پہلی اننگز میں ایک جبکہ دوسری میں 4 کھلاڑیوں کے پویلین چلتا کر کے اپنے مجموعی شکار کی تعداد201 تک پہنچا دی ، کیرےئر کا 58 واں ٹیسٹ کھیلنے والے مورکل یہ کانامہ انجام دینے والے چھٹے جنابی افریقی بولر بنے ، ان سے قبل شان پولاک 421 ،مکھایا این تینی390 ،ڈیل سٹین375،ایلن ڈونلڈ330اور جیک کیلس292 وکٹیں لے چکے ہیں۔دوسری ضانب سری لنکن کپتان ان جیلو میتھیوز نے سال میں ایک ہزار ٹیسٹ رنز مکمل کر لیے
express
28.07.14